ระเบียบกรมคุมประพฤติระเบียบกรมคุมประพฤติว่าด้วยหลักเกณฑ์ วิธีการและเงื่อนไขในการทำงานบริการสังคมหรือสาธารณประโยชน์พ.ศ. ๒๕๖๐ โดยที่เป็นการสมควรให้มีระเบียบว่าด้วยหลักเกณฑ์วิธีการ และเงื่อนไขในการทำงานบริการสังคมหรือสาธารณประโยชน์อาศัยอำนาจตามความในมาตรา๒๙ วรรคสาม แห่งพระราชบัญญัติคุมประพฤติ พ.ศ. ๒๕๕๙ อธิบดีกรมคุมประพฤติจึงออกระเบียบไว้ดังนี้ข้อ๑ ระเบียบนี้เรียกว่า ระเบียบกรมคุมประพฤติว่าด้วยหลักเกณฑ์ วิธีการ และเงื่อนไขในการทำงานบริการสังคมหรือสาธารณประโยชน์พ.ศ. ๒๕๖๐ข้อ ๒[๑] ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ๓ ในระเบียบนี้การทำงานบริการสังคมหรือสาธารณประโยชน์ หมายความว่างานหรือกิจกรรมที่กำหนดให้ผู้ถูกคุมความประพฤติทำให้แก่สังคม ชุมชนหรือองค์กรสาธารณกุศล โดยไม่ได้รับค่าตอบแทนหรือค่าจ้าง และงานหรือกิจกรรมดังกล่าวต้องไม่แสวงหาผลกำไรให้แก่หน่วยงานใดหน่วยงานหนึ่งหน่วยงานภาคี หมายความว่า หน่วยงานของรัฐองค์กรปกครองส่วนท้องถิ่น องค์กรพัฒนาเอกชน องค์กรชุมชน เอกชน หรือองค์กรอื่นที่มีข้อตกลงร่วมกันกับสำนักงานคุมประพฤติให้เป็นหน่วยงานที่จัดให้ผู้ถูกคุมความประพฤติทำงานบริการสังคมหรือสาธารณประโยชน์ผู้ควบคุมดูแลการทำงานบริการสังคมหรือสาธารณประโยชน์ หมายความว่า พนักงานคุมประพฤติผู้แทนของหน่วยงานภาคีหรือบุคคลที่สำนักงานคุมประพฤติมอบหมายให้ทำหน้าที่กำกับดูแลการทำงานบริการสังคมหรือสาธารณประโยชน์ของผู้ถูกคุมความประพฤติสำนักงานคุมประพฤติ หมายความว่าสำนักงานคุมประพฤติในสังกัดกรมคุมประพฤติพนักงานคุมประพฤติ หมายความว่าผู้ซึ่งรัฐมนตรีแต่งตั้งให้มีอำนาจหน้าที่ในการคุมประพฤติตามพระราชบัญญัติคุมประพฤติพ.ศ. ๒๕๕๙ผู้ถูกคุมความประพฤติ หมายความว่า ผู้ต้องหา จำเลยนักโทษเด็ดขาด หรือบุคคลอื่นที่ศาลหรือเจ้าพนักงานผู้มีอำนาจกำหนดให้ปฏิบัติตามเงื่อนไขที่กฎหมายบัญญัติภายใต้การคุมความประพฤติของพนักงานคุมประพฤติข้อ๔ ให้อธิบดีกรมคุมประพฤติเป็นผู้รักษาการตามระเบียบนี้และให้มีอำนาจตีความวินิจฉัยปัญหาเพื่อดำเนินการให้เป็นไปตามระเบียบนี้หมวด ๑บททั่วไป ข้อ๕ เป้าหมายของการทำงานบริการสังคมหรือสาธารณประโยชน์เพื่อเป็นมาตรการแก้ไขฟื้นฟูผู้ถูกคุมความประพฤติและการชดเชยความผิดแก่ผู้เสียหายและสังคมภายใต้เงื่อนไขการคุมความประพฤติข้อ๖ การทำงานบริการสังคมหรือสาธารณประโยชน์ มี๒ รูปแบบ ดังนี้(๑)แบบรายบุคคล(๒)แบบกลุ่มข้อ๗ สถานที่ในการทำงานบริการสังคมหรือสาธารณประโยชน์ได้แก่ สถานที่ราชการ หน่วยงานภาคี องค์กรทางศาสนา สถานศึกษาและสถานที่สาธารณะต่าง ๆหมวด ๒หลักเกณฑ์ เงื่อนไขและการควบคุมดูแล การทำงานบริการสังคมหรือสาธารณประโยชน์ ข้อ๘ ให้พนักงานคุมประพฤติจัดให้ผู้ถูกคุมความประพฤติทำงานบริการสังคมหรือสาธารณประโยชน์ให้เป็นไปตามเงื่อนไขและกำหนดระยะเวลาที่ศาลหรือเจ้าพนักงานผู้มีอำนาจสั่งโดยมีหลักเกณฑ์ในการจัดให้ผู้ถูกคุมความประพฤติทำงานบริการสังคมหรือสาธารณประโยชน์ดังต่อไปนี้(๑)ต้องเป็นงานที่ไม่เสี่ยงภัย(๒)ต้องเป็นงานที่ไม่ทำให้ผู้มีรายได้จากงานประจำนั้นสูญเสียรายได้(๓)ในกรณีที่เป็นงานที่ต้องใช้ทักษะเฉพาะทางต้องได้รับการอบรมความรู้หรือฝึกปฏิบัติก่อนข้อ๙ การจัดให้ผู้ถูกคุมความประพฤติทำงานบริการสังคมหรือสาธารณประโยชน์ทั่ว ๆ ไป เช่น งานพัฒนาสถานที่ งานทำความสะอาดงานปลูกต้นไม้ ควรจัดให้ทำงานไม่เกินวันละ ๖ ชั่วโมง การนับจำนวนชั่วโมงทำงานให้เป็นไปตามระยะเวลาที่ผู้ถูกคุมความประพฤติได้ทำงานจริงเว้นแต่งานที่ทำเป็นงานที่มีลักษณะเฉพาะหรือเป็นงานที่ต้องใช้ความรู้ความสามารถความเชี่ยวชาญเฉพาะด้านในการนับจำนวนชั่วโมงทำงานอาจกำหนดให้แตกต่างจากการทำงานบริการสังคมหรือสาธารณประโยชน์ทั่วๆ ไปได้ โดยให้เป็นไปตามที่กรมคุมประพฤติกำหนดข้อ๑๐ ผู้ควบคุมดูแลการทำงานบริการสังคมหรือสาธารณประโยชน์มีหน้าที่ในการดูแลการทำงานบริการสังคมหรือสาธารณประโยชน์ให้เป็นไปตามเงื่อนไขและกำหนดระยะเวลาเมื่อผู้ถูกคุมความประพฤติทำงานแล้วเสร็จในแต่ละครั้งผู้ควบคุมดูแลต้องบันทึกผลการทำงานและให้ผู้ถูกคุมความประพฤติลงลายมือชื่อในแบบรายงานผลการทำงานบริการสังคมหรือสาธารณประโยชน์ทั้งนี้ แบบรายงานผลให้เป็นไปตามที่กรมคุมประพฤติกำหนดหมวด ๓วิธีการจัดให้ผู้ถูกคุมความประพฤติทำงานบริการสังคมหรือสาธารณประโยชน์ ข้อ๑๑ การจัดให้ผู้ถูกคุมความประพฤติทำงานบริการสังคมหรือสาธารณประโยชน์ให้พนักงานคุมประพฤติพิจารณาจากฐานความผิดพฤติกรรม ความร้ายแรงแห่งการกระทำความผิด และเงื่อนไขการคุมความประพฤติที่กำหนดโดยคำนึงถึงเพศ อายุ ประวัติ ความประพฤติ สติปัญญา สุขภาพ ภาวะแห่งจิต นิสัย อาชีพความรู้ และความสามารถของผู้ถูกคุมความประพฤติ รวมถึงความเหมาะสม ความสะดวกและระยะเวลาเดินทางระหว่างที่พักอาศัยของผู้ถูกคุมความประพฤติกับสถานที่ทำงานบริการสังคมหรือสาธารณประโยชน์ทั้งนี้งานที่จัดให้ทำต้องไม่ขัดหรือแย้งกับขนบธรรมเนียมประเพณี วัฒนธรรมความเชื่อทางศาสนา ตลอดจนปัจจัยอื่นที่เกี่ยวข้องในกรณีที่ศาลหรือเจ้าพนักงานผู้มีอำนาจมีคำสั่งให้ทำงานบริการสังคมหรือสาธารณประโยชน์ โดยกำหนดลักษณะงานเป็นการเฉพาะให้พนักงานคุมประพฤติจัดให้ผู้ถูกคุมความประพฤติทำงานบริการสังคมหรือสาธารณประโยชน์ตามคำสั่งดังกล่าวข้อ๑๒ ให้พนักงานคุมประพฤติชี้แจงทำความเข้าใจกับผู้ถูกคุมความประพฤติเกี่ยวกับวัตถุประสงค์ เงื่อนไข ขั้นตอนและวิธีการทำงานบริการสังคมหรือสาธารณประโยชน์ โดยให้ผู้ถูกคุมความประพฤติทำงานบริการสังคมหรือสาธารณประโยชน์ตามระยะเวลาและสถานที่ที่กำหนดในแผนการคุมความประพฤติและแผนการแก้ไขฟื้นฟูของผู้ถูกคุมความประพฤติแต่ละรายในกรณีที่ผู้ถูกคุมความประพฤติเป็นเด็กหรือเยาวชนให้บิดา มารดา ผู้ปกครอง บุคคลที่เด็กหรือเยาวชนพักอาศัยอยู่ด้วยบุคคลหรือองค์การที่รับดูแลเด็กหรือเยาวชน หรือบุคคลที่เด็กหรือเยาวชนร้องขอเข้าร่วมรับทราบเงื่อนไขการทำงานบริการสังคมหรือสาธารณประโยชน์ด้วยข้อ๑๓ ในกรณีที่พนักงานคุมประพฤติส่งผู้ถูกคุมความประพฤติไปทำงานบริการสังคมหรือสาธารณประโยชน์แบบรายบุคคลที่หน่วยงานภาคีให้จัดทำหนังสือส่งตัวพร้อมแนบเอกสารแบบบันทึกและรายงานผลการทำงานบริการสังคมหรือสาธารณประโยชน์ให้กับหน่วยงานภาคีเพื่อรายงานผลการทำงานบริการสังคมหรือสาธารณประโยชน์ให้พนักงานคุมประพฤติทราบแบบบันทึกรายงานให้เป็นไปตามที่กรมคุมประพฤติกำหนดข้อ๑๔ ให้พนักงานคุมประพฤติติดตามผลการทำงานบริการสังคมหรือสาธารณประโยชน์จากหน่วยงานภาคีที่ได้ส่งผู้ถูกคุมความประพฤติไปทำงานเพื่อเป็นข้อมูลในการรายงานให้ศาลหรือเจ้าพนักงานผู้มีอำนาจทราบและรวบรวมเอกสารที่เกี่ยวข้องกับการทำงานบริการสังคมหรือสาธารณประโยชน์ไว้ในสำนวนคดีพร้อมทั้งบันทึกข้อมูลการทำงานบริการสังคมหรือสาธารณประโยชน์ในแต่ละครั้งลงในระบบสารสนเทศอย่างต่อเนื่องและเป็นปัจจุบันข้อ๑๕ ในกรณีที่ผู้ถูกคุมความประพฤติไม่ปฏิบัติตามระยะเวลาและสถานที่ที่กำหนดในแผนการคุมความประพฤติและแผนการแก้ไขฟื้นฟูของผู้ถูกคุมความประพฤติในข้อ ๑๒ให้พนักงานคุมประพฤติตรวจสอบถึงเหตุการณ์ดังกล่าวเท่าที่จะสามารถกระทำได้ก่อนในกรณีที่สามารถติดตามผู้ถูกคุมความประพฤติเพื่อมาทำงานบริการสังคมหรือสาธารณประโยชน์ต่อไปได้ให้พนักงานคุมประพฤติจัดให้ผู้ถูกคุมความประพฤติทำงานบริการสังคมหรือสาธารณประโยชน์ต่อไปให้ครบตามเงื่อนไขที่กำหนดหากไม่สามารถติดตามผู้ถูกคุมความประพฤติเพื่อมาทำงานบริการสังคมหรือสาธารณประโยชน์ต่อไปได้ตามวรรคหนึ่งหรือผู้ถูกคุมความประพฤติจงใจไม่ปฏิบัติตามเงื่อนไขการทำงานบริการสังคมหรือสาธารณประโยชน์ที่กำหนดโดยศาลหรือเจ้าพนักงานผู้มีอำนาจหรือพฤติการณ์ที่เกี่ยวกับการคุมความประพฤติของผู้ถูกคุมความประพฤติเปลี่ยนแปลงไปให้พนักงานคุมประพฤติรีบทำรายงานและความเห็นต่อศาลหรือเจ้าพนักงานผู้มีอำนาจโดยเร็วหมวด ๔หน่วยงานภาคี ข้อ ๑๖ ให้สำนักงานคุมประพฤติพิจารณาสรรหาคัดเลือกหน่วยงานภาคีให้ครอบคลุมพื้นที่ความรับผิดชอบหน่วยงานภาคีที่สรรหาควรมีลักษณะงานที่หลากหลาย เพื่อรองรับความรู้ความสามารถและทักษะของผู้ถูกคุมความประพฤติโดยในการสรรหาหน่วยงานภาคีให้ใช้แบบสำรวจข้อมูลเบื้องต้นของหน่วยงานภาคีตามที่กรมคุมประพฤติกำหนดข้อ๑๗ หน่วยงานภาคีที่สรรหาคัดเลือกต้องเป็นหน่วยงานที่สนับสนุนการทำงานบริการสังคมหรือสาธารณประโยชน์ของผู้ถูกคุมความประพฤติและแสดงความประสงค์ขอเข้าร่วมเป็นหน่วยงานภาคีโดยมีการกำหนดลักษณะงานไว้อย่างชัดเจนข้อ๑๘ ให้สำนักงานคุมประพฤติชี้แจงทำความเข้าใจแก่หน่วยงานภาคีเกี่ยวกับหลักการแนวทางและขั้นตอนการทำงานบริการสังคมหรือสาธารณประโยชน์ของผู้ถูกคุมความประพฤติตามแนวทางที่กรมคุมประพฤติกำหนดประกาศ ณ วันที่ ๓๐มีนาคม พ.ศ. ๒๕๖๐พันตำรวจเอก ณรัชต์เศวตนันทน์อธิบดีกรมคุมประพฤติปุณิกา/ภวรรณตรี/จัดทำ๘ พฤษภาคม ๒๕๖๐นุสรา/ตรวจ๒๔ กรกฎาคม๒๕๖๐[๑] ราชกิจจานุเบกษาเล่ม ๑๓๔/ตอนพิเศษ ๑๒๕ ง/หน้า ๑๖/๕ พฤษภาคม ๒๕๖๐